[{"text_idx": "#000001", "text": "Mi maltrafis la c\u0302efan koncerton de Manuele. G\u0302i estis en programo vendrede, sed alvenis mi al Arkones en Poznano g\u0302uste dum g\u0302ia dau\u0306ro. Felic\u0302e g\u0302i ne estis unusola prezentado do ankorau\u0306 mi havis okazon iom au\u0306skulti. Kaj? Kion diri... Mi kreskis kaj evoluis en tempo de Led Zeppelin, Deep Purple, Pink Floyd, do tute alia kaj kria ec\u0302 rok-muziko. Tio ne signifas, kompreneble, ke neniam mi s\u0302atis au\u0306skulti ion alian. Lau\u0306 mia opinio c\u0302io bonas kio simple estas bona. Tial en mia disko-kolekto vi trovos ankau\u0306 jazon kaj klasikon. Tamen Manuele prezentis kantojn, kiujn sendube ekamus miaj gepatroj, s\u0302atantoj de Julio Iglesias kaj Karel Gott. Do dum kiam Manuele kantis iom laca post nokta diboc\u0302ado mi komencis pensi, kiel sprite foriri por ke neniu tion rimarku.\nNe foriris mi. Subite Manuele ekkantis unu el miaj plej s\u0302atataj kantoj de The Beatles \u2013 Girl. Absoluta surprizo! Kaj, ne unu-foje jam tio okazis dum la esperantistaj eventoj, komencis mi g\u0302ui ankau\u0306 la tekston. G\u0302is fino mi restis kun intereso au\u0306skultante tre lertan kaj melodian Esperanton. Ne nur mi, c\u0302ar la repertuaro evidentig\u0302is tre bona lingve kaj zorge elektita. Au\u0306skultu la kanto-tekstojn kaj tuj vi komprenos pri kio mi skribas."}, {"text_idx": "#000002", "text": "Poste sekvis intervjuo. Ni iris eksteren por eviti la homan bruon, kaj en apuda bierumejo mi malkovris tre simpatian, viglan kaj plenpelan de humuro ne kantiston, sed amikon. Tuj amikon! Pri kio ni babilis antau\u0306 la mikrofono mem au\u0306skultu. Pri kio malantau\u0306 g\u0302i mi ne malkas\u0302os. Tamen fine mi s\u0302atas aldoni, ke dankema mi estas al Dio ke niaj vivo-vojoj tiam krucig\u0302is, amiko. Jes, mi scias, ke tion vi legos, Emanuele. Sed tiel estas.\nDankon, ankau\u0306 pro via grava kontribuo al la movado!"}, {"text_idx": "#000003", "text": "registrita septembre de 2010 dum Arkones, Pollando,\npublikita en la 62a elsendo, intervjuis Irek,"}, {"text_idx": "#000006", "text": "Manu\u0306el, elektroteknika ing\u0302eniero kaj de nelonge emerito, esperantig\u0302is en la au\u0306tuno 1985a kaj rapide komencis aktivegi por Esperanto en sia urba E-o Grupo: Nova Espero Friulujo, kaj ig\u0302is estrarano de Itala E-o Federacio. Akorde kun sia konvinko, ke eblas konstrui pacan, solidaran, fratecan mondan familion, li trovis en E-o trafegan helpilon por atingi tiun celon sed, post 5 jaroj, pro tro multaj seniluziig\u0302oj, li forlasis la esperantan movadon, tamen ne forgesante la belan revon, kiu atende restis en engulo de lia koro."}, {"text_idx": "#000007", "text": "Ekde sia infanag\u0302o, li amis muzikon kaj kantadon, memlernis ludi gitaron kaj basgitaron kaj anig\u0302is al pluraj amatoraj, bonkvalitaj ensembloj g\u0302is kiam, antau\u0306 trideko da jaroj, li ricevis operacion c\u0302e la voc\u0302aj kordoj, sekve de kio li ne plu povis kanti."}, {"text_idx": "#000008", "text": "Antau\u0306 kvar jaroj, post la emeritig\u0302o, li revenis al Esperanto kaj brile superis la C1 ekzamenon. Li ektradukis esperanten, adaptis poemojn kaj kantojn, rekomencis ludeti gitaron kaj reprovis kantadon, spite al la kontrau\u0306indikoj de kuracistoj. Pri sia voc\u0302o li asertas \u201cg\u0302i estas nur pala ombro de tiu, kiu estis antau\u0306 la operacio\u201d. Malgrau\u0306 tio kaj, kvankam li modeste klarigas, ke li estas nur muzikamatoro, komence de 2011 li mirigis la esperantistaron per siaj muzikaj, lirikaj kaj teknikaj kapabloj, prezentante la albumon \u201d Duonvoce... tutkore \u201c, kiu, preskau\u0306 sen reklamo kaj apogo de la E-istaj Organizoj, akiris plurajn favorajn recenzojn en la esperanta gazetaro kaj la s\u0302aton de multegaj samideanoj. En la muzika E-o panoramo, li distingig\u0302as pro esprimopleno de la tekstoj kaj perfekta prononco, kio jam farigis tiun albumon kvazau\u0306 ekzemplo de \u201cbona lingvo\u201d."}, {"text_idx": "#000009", "text": "Post la eldono de la KD, li komencis longan vicon da sukcesaj koncertoj en Italujo, Kroatujo, Pollando, Francujo \u2013 kaj prezentis 2 kantojn dum la UK en Kopenhago. Gravan rolon li plenumis dum la Itala Kongreso en Torino -2011-, kie li koncertis, arang\u0302is-prezentis la \u201cInternacian Vesperon\u201d kaj prizorgis la tutan serion de la muzikaj eventoj.\nEn la printempo de 2012, li eldonis sian duan albumon \u201cC\u0302u plu ekzistas Amo?\u201d en kiu li enmetis ankau\u0306 tri kantojn de li tute verkitajn: la recenzoj pri tiu c\u0302i kompaktdisko estis same tre pozitivaj kaj lia repertuaro akiris la s\u0302aton de la publiko dum multaj koncertoj en Italujo, Germanujo, Pollando, Kroatujo.\nEn majo de 2013, aperis lia tria kompaktdisko, kies titolo \u201cMirindaj\u0302o\u201d, lau\u0306 la opinio de multaj perfekte tau\u0306gas al la verko, kiu ec\u0302 pli ol la du antau\u0306aj ricevis s\u0302aton kaj tre pozitivajn recenzojn. Krom 10 kantojn, g\u0302i entenas 10 videojn kun sinkronigitaj tekstoj, utilega lernohelpilo. Dum tiu jaro, longa serio de koncertoj kondukis lin en Germanion, Francion, Litovion, Slovakion kaj en Islandon (en Reykjaviko), kie li sukcese prezentis sian muzikan programon kaj kondukis \u201c klerigan lundon\u201d kadre de la Universala Kongreso. Gravegan rolon li plenumis dum la Itala Kongreso, en kiu li koncertis, arang\u0302is kaj prezentis la \u201cinternacian vesperon\u201d kaj mastrumis per siaj sonaparatoj la tutan serion de concertoj de aliaj kvar artistoj."}, {"text_idx": "#000010", "text": "La printempo de 2014 salutis la aperon de la kvara, muzika albumo de Manu\u0306el \u201dDankas mi la vivon\u201d (10 kantoj kaj dek videoj kun sinkronigitaj tekstoj), kies sukceso jam superas la pozitivegan rezulton de la aliaj KDj kaj ricevis fine ankau\u0306 tre pozitivan recenzon en la revuo \u201cEsperanto\u201d de UEA. Li dau\u0306rigis longan serion de koncertoj tra Eu\u0306ropo, kaj estis la nura \u201dsolisto\u201d, kiu koncertis dum la UK 2014 en Bonaero.\nLa temoj de liaj kantoj g\u0302enerale estas: amo, amikeco, solidareco, respekto de la naturo kaj medio. Li kredas, ke venos la tempo kiam la homaro formos \u201cunu grandan rondon familian\u201d."}, {"text_idx": "#000011", "text": "Komentfluo por tiu c\u0302i artikolo"}, {"text_idx": "#000014", "text": "Radio kaj TV \u2013 Studio"}, {"text_idx": "#000016", "text": "Kreita pere de WordPress kaj Tarski"}]